SEAFCO บวกกว่า2% “บล.โนมูระฯ” เชียร์ซื้อเป้า 11.30 บ. ลุ้นรายได้-กำไรปีนี้ทุบ”ออลไทม์ไฮ”
SEAFCO บวกกว่า2% "บล.โนมูระฯ" เชียร์ซื้อเป้า 11.30 บ. ลุ้นรายได้-กำไรปีนี้ทุบ"ออลไทม์ไฮ" ล่าสุด ณ เวลา 12.18 น. อยู่ที่ 9.15 บาท บวก 0.20 บาท หรือ 2.23% สูงสุดที่ 9.15 บาท ต่ำสุดที่ 8.90 บาท ด้วยมูลค่าซื้อขาย 14.75 ล้านบาท
25 พ.ค. 2561

ผู้สื่อข่าวรายงานว่า ราคาหุ้น บริษัท ซีฟโก้ จำกัด (มหาชน) หรือ SEAFCO ล่าสุด ณ เวลา 12.18 น. อยู่ที่ 9.15 บาท บวก 0.20 บาท หรือ 2.23% สูงสุดที่ 9.15 บาท ต่ำสุดที่ 8.90 บาท ด้วยมูลค่าซื้อขาย 14.75 ล้านบาท

ด้าน บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น SEAFCO ให้ราคาเป้าหมาย 11.30 บาทต่อหุ้น จากการประเมินกำไรสุทธิปี 61 ทำจุดสูงสุดใหม่ เติบโตเด่น 24.7% เมื่อเทียบจากปีก่อน จากจำนวนชุดเสาเข็มเจาะมากที่สุดในอุตสาหกรรมที่ 50 ชุด และอยู่ใน Cycle ขาขึ้นของอุตสาหกรรมเสาเข็มรอบใหญ่ ดัน GPM ปี 61 อยู่ที่ระดับ All-Time High ตั้งแต่เข้าตลาดฯ หนุน EPS โตเฉลี่ย (CAGR) ใน 3 ปีข้างหน้า (ปี 61-63) +11.4%
ทั้งนี้ยังถือว่าผู้นำเสาเข็มเจาะที่มีส่วนแบ่งตลาดอันดับ 1 เฉลี่ย 25%-30% ของอุตสาหกรรมก่อสร้างงานฐานราก โดย Core business 2 ประเภทหลัก คือ งานเสาเข็มเจาะ สำหรับคอนโดฯ, อาคารสูง, รถไฟฟ้าและรถไฟรางคู่ และงานกำแพงกันดิน สำหรับรถไฟฟ้าใต้ดินหรือที่จอดรถใต้ดิน ส่วนของกำลังการผลิต บริษัทมีเครื่องมือเสาเข็มเจาะทุกประเภทรวม 50 ชุด (ใช้จริงราว 25 ชุด) สามารถสร้างรายได้สูงสุดระหว่าง 2.3-2.7 พันล้านบาทต่อปี
โดยสอดคล้องกับปริมาณงานเสาเข็มปัจจุบันใน Backlog สูงถึง 3.3 พันล้านบาท หรือเท่ากับ Secure รายได้ราว 60% ล่วงหน้า 5 ไตรมาส (ถึงไตรมาส 3/62) ซึ่งแบ่งออกเป็น สัดส่วนงานค่าแรงอย่างเดียว (มาร์จิ้นสูง + ไม่มี risk ราคาเหล็ก) สูงถึง 61% ทำให้อัตรากำไรโดดเด่น และงานค่าแรง ผนวกกับวัสดุอีก 39%
ดังนั้นประเมิน รายได้รวมปี 61 คาดทำจุดสูงสุดใหม่ที่ 2.11 พันล้านบาท เพิ่มขึ้น 11% เทียบจากปีก่อนเช่นเดียวกับกำไรสุทธิ All-Time High ที่ 263.1 ล้านบาท โตก้าวกระโดด 24.7% เมื่อเทียบจากปีก่อน (EPS โต 13.4% ใอเทียบจากปีก่อน) ตามลำดับ